b"\n_START_ARTICLE_\nLove Streams\n_START_SECTION_\nArgument\n_START_PARAGRAPH_\nA punt del divorci i desesperada, Sarah Lawson ret visita al seu germ\xc3\xa0, Robert Harmon, escriptor vividor i alcoh\xc3\xb2lic que t\xc3\xa9 una relaci\xc3\xb3 amb Susan, una cantant. A Robert li imposen la cust\xc3\xb2dia del seu fill de vuit anys, que mai no ha vist abans. El nen quedar\xc3\xa0 terroritzat per l'univers hedonista i decadent del seu pare per\xc3\xb2 li testimoniar\xc3\xa0 tanmateix el seu amor._NEWLINE_A part del seu fill, Robert, individualista, s\xe2\x80\x99ha d\xe2\x80\x99ocupar ara de la seva germana, la seva \xc2\xabmillor amiga\xc2\xbb. Sarah Lawson, a semblan\xc3\xa7a de Mabel Longhetti, el personatge d'Una dona ofuscada igualment interpretat per Gena Rowlands, \xc3\xa9s una dona depressiva borderline que s\xe2\x80\x99est\xc3\xa0 sovint a l\xe2\x80\x99hospital. El seu marit Jack, tamb\xc3\xa9 malalt, desitja en principi divorciar-se i veure nom\xc3\xa9s la seva filla els caps de setmana, per\xc3\xb2 aquesta \xc3\xbaltima preferir\xc3\xa0 finalment viure amb el seu pare i tots dos rebutjaran Sarah._NEWLINE_Refugiada a casa del seu germ\xc3\xa0, Sarah intenta amb un cert \xc3\xa8xit frenar l'autodestrucci\xc3\xb3 nihilista de Robert envoltant-lo d'animals. Viuen un intens amor fraternal._NEWLINE_Els personatges s'interroguen al llarg de la pel\xc2\xb7l\xc3\xadcula sobre l'exist\xc3\xa8ncia d'un \xc2\xabflux\xc2\xbb (stream) incontrolable representant l'amor, enlla\xc3\xa7ant les persones unes als altres i podent variar d'intensitat."